cometadata/datacite-titles-descriptions-related-identifiers huggingface dataset:
DOI: 10.15468/awqtrs
title: Reptiles de los bosques húmedos y remanentes de Tierralta - Córdoba, 2011

description: A pesar de la importancia del tema, y que la presión antrópica sobre los habitas del departamento de Córdoba cada día va en aumento, es muy pobre el conocimiento que se tiene sobre el estado actual y riqueza de estos ecosistemas, a causa de que son escasos y aislados los trabajos publicados que describan de forma detallada la composición, estructura y ecología de la fauna presente en la zona (a excepción de las aves que son consideradas el grupo de vertebrados mejor estudiado en la región). Actualmente se han realizado algunas investigaciones que de manera independiente han contribuido al conocimiento de la fauna de vertebrados en general como: la Universidad de Córdoba y Neotrópicos (1995), Neotrópicos (1997), Consultoría del Caribe (1998), Neotrópicos (1998), Neotrópicos (2000), Henao-S. et al (2008), CVS y CONIF (2008), y de manera específica podemos mencionar entre los estudios herpetologicos mas importantes a Renjifo y Lundberg (1999), Carvajal et al (2007), Romero-M. et al (2008), Carvajal y Urbina (2008), Dahly Medem (1964); y en estudios ornitológicos a la Universidad de Antioquia (1993), Mejía (2002), Estela y López-V.(2005). Los anteriores estudios evidencian la gran riqueza faunística registrada para la región, pero también la ausencia de más estudios específicos, que profundicen en las especies de estos grupos y sus hábitats. Para lo cual es fundamental llevar a cabo el monitoreo de la diversidad de estos grupos faunísticos, conocer cómo están respondiendo a la presión antrópica y potenciar líneas de investigación que apunten hacia la conservación y la perpetuación de sus poblaciones a nivel local o regional.
DOI: 10.7910/dvn/zpdoyt/bszxty
title: replication-code-domestic-pol-ndc-amb-v3.R

description: :unav
DOI: 10.7910/dvn/zpdoyt/rj8y4a
title: masterdata_upload_v2_b.tab

description: Updated dataset with "low ambition" scenario data and conditionality data
DOI: 10.14457/cu.the.2012.1261
title: การใช้หลักกฎมายระหว่างประเทศว่าด้วยการสืบสิทธิเส้นเขตแดนเดิม (Uti possidetis Principle) นอกเหนือบริบทการสืบทอดพรมแดนอาณานิคม

description: การกำหนดเขตแดนเป็นหนึ่งในปัญหาสำคัญที่กระทบต่อสันติภาพของโลก ทำให้เกิดความพยายามที่จะค้นหาหลักการที่จะใช้เพื่อรักษาเสถียรภาพของดินแดนและรับรองสันติภาพของโลก หลัก Uti possidetis จึงเป็นหลักการหนึ่งที่เปรียบเสมือนยาครอบจักรวาลที่สามารถตอบสนองความมุ่งหมายดังกล่าวข้างต้นได้ โดยเฉพาะในเรื่องเขตแดนของรัฐเอกราชที่เกิดขึ้นใหม่ และแม้ศาลจะเคยวางหลักไว้ว่า หลัก Uti possidetis เป็นหลักกฎหมายทั่วไปที่ใช้ในการกำหนดเขตแดนกรณีดินแดนอดีตอาณานิคม แต่แนวปฏิบัติและการยอมรับในทางระหว่างประเทศปัจจุบัน สะท้อนให้เห็นว่า หลัก Uti possidetis juris เป็นหลักกฎหมายทั่วไปที่สามารถนำมาปรับใช้ในบริบทของการกำหนดเส้นเขตแดนนอกเหนือบริบทดินแดนที่เป็นอดีตอาณานิคมได้ด้วย จากการศึกษาแนวปฏิบัติของรัฐนอกเหนือบริบทการปลดปล่อยอาณานิคม ซึ่งได้แก่บริบทการล่มสลายสลายของรัฐและบริบทการแบ่งแยกดินแดน พบว่ามีการปรับใช้หลัก Uti possidetis ในฐานะหลักกฎหมายทั่วไปที่ใช้ในการป้องกันการเกิดข้อพิพาทเรื่องเขตแดนโดยการกำหนดให้เขตแดนของรัฐที่เกิดขึ้นใหม่เป็นไปตามเส้นเขตการปกครองเดิมที่มีอยู่ ซึ่งการปรับใช้หลัก Uti possidetis นี้ ไม่ขัดแย้งกับสิทธิในการกำหนดใจตนเองและมีลักษณะยืดหยุ่น สอดคล้องกับหลักกฎหมายระหว่างประเทศอื่นๆ จึงเป็นหลักกฎหมายหนึ่งที่มีความสำคัญและเหมาะสมในการนำมาแก้ไขปัญหาข้อพิพาทเรื่องเขตแดน
DOI: 10.14457/cu.the.2012.1262
title: ปัญหาทางกฎหมายเกี่ยวกับทะเบียนที่ดินสำหรับพลเมืองใช้ร่วมกัน

description: มาตรการในการดูแลรักษาที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ประกอบไปด้วย ทะเบียนที่ดินสาธารณประโยชน์ และหนังสือสำคัญสำหรับที่หลวง เป็นวิธีการทางกฎหมายที่ถูกกำหนดให้ถือปฏิบัติมาจนถึงปัจจุบัน แต่ก็ยังเกิดปัญหาการออกโฉนดที่ดินเหลื่อมล้ำที่ดินสาธารณะ ปัญหาที่ดินสาธารณประโยชน์ถูกบุกรุกเป็นสมบัติของเอกชนเป็นจำนวนมาก จนทำให้ที่ดินสาธารณประโยชน์มีจำนวนน้อยลง วิทยานิพนธ์นี้ ผู้เขียนจึงศึกษาวิเคราะห์ปัญหาทางกฎหมายที่เกี่ยวข้องกับมาตรการในการสงวนรักษาที่ดินสำหรับพลเมืองใช้ร่วมกันของประเทศไทย โดยจะทำการศึกษาวิเคราะห์กฎหมายที่เกี่ยวข้องกับการดูแลรักษาที่ดินสาธารณประโยชน์ คำพิพากษาของศาล ปัญหาและอุปสรรคในการดูแลสงวนรักษาที่ดินสาธารณประโยชน์ มาตรการในการสงวนรักษาที่ดินสาธารณประโยชน์ และความไม่เหมาะสมและไม่เพียงพอของมาตรการในการสงวนรักษาที่บังคับใช้อยู่ในปัจจุบัน วิธีการได้มาซึ่งที่ดินสาธารณะ รวมทั้งสถานะทางกฎหมายของที่ดินของรัฐ สถานะทางกฎหมายของทะเบียนที่ดินสาธารณประโยชน์และหนังสือสำคัญสำหรับที่หลวง ปัญหาการบุกรุกที่ดินของรัฐโดยอาศัยบทบัญญัติแห่งกฎหมายมาตรา 1308 ประมวลกฎหมายแพ่งและพาณิชย์ ตลอดจนปัญหาทางกฎหมายอันมีสาเหตุมาจากมาตรา 1304 (2) ประมวลกฎมายแพ่งและพาณิชย์ พร้อมกันนี้ยังได้ศึกษากฎหมายของประเทศออสเตรเลีย พบว่าบทบัญญัติแห่งกฎหมายที่ว่าด้วยที่ดินของรัฐ การได้มาซึ่งที่ดินของรัฐ การใช้ประโยชน์ และมาตรการในการสงวนรักษาที่ดินของรัฐ หน่วยงานที่รับผิดชอบ ได้ถูกกำหนดไว้อย่างชัดเจน เป็นระบบ แต่ไม่ว่าอย่างไรก็ตาม ปัญหาการบุกรุกที่ดินของรัฐก็สามารถเกิดขึ้นได้เช่นเดียวกับปัญหาที่เกิดขึ้นในประเทศไทย เช่น การเข้าครอบครองที่ดินของรัฐด้วยเจตนาเป็นเจ้าของที่ดินโดยอาศัยบทบัญญัติแห่งกฎหมายที่ว่าด้วยการครอบครองปรปักษ์ ดังนั้น ผู้เขียนขอเสนอแนะแก้ไขปัญหา คือ การเพิ่มบทบัญญัติแห่งประมวลกฎหมายแพ่งและพาณิชย์ บรรพ 4 ว่าด้วยทรัพย์สิน ลักษณะ 1 บทเบ็ดเสร็จทั่วไป กำหนดแบบ หรือเอกสารที่ต้องทำเพื่อแสดงความสมบูรณ์ของที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันทั้งยังเป็นประโยชน์ต่อการสงวนรักษาที่ดินอันเป็นสาธารณสมบัติของแผ่นดินไปพร้อมกัน และเห็นควรยกเลิกมาตรา 1308 แห่งประมวลกฎหมายแพ่งและพาณิชย์ เพื่อป้องกันไม่ให้เกิดปัญหาการได้มาซึ่งที่ดินของรัฐโดยทุจริต
DOI: 10.14457/cu.the.2012.1263
title: การเยียวยาเหยื่ออาชญากรรมข้ามชาติที่ได้รับผลกระทบตามอนุสัญญาสหประชาชาติว่าด้วยการต่อต้านอาชญากรรมข้ามชาติที่จัดตั้งในลักษณะองค์กร ค.ศ.2000 : ศึกษากรณีการพัฒนากฎหมายและแนวปฏิบัติเกี่ยวกับการเยียวยาเหยื่ออาชญากรรมข้ามชาติของประเทศไทย

description: ตลอดระยะเวลา 13 ปีแล้ว หลังจากที่ประเทศไทยได้ลงนามในอนุสัญญาสหประชาชาติว่าด้วยการต่อต้านองค์กรอาชญากรรมข้ามชาติ ณ ประเทศอิตาลี โดยที่อนุสัญญาดังกล่าวประกอบด้วยพิธีสารเพิ่มเติมอนุสัญญาอีกสามฉบับซึ่งได้แก่ พิธีสารเพื่อป้องกัน ปราบปรามและลงโทษการค้ามนุษย์ โดยเฉพาะผู้หญิงและเด็ก, พิธีสารเพื่อต่อต้านการลักลอบขนผู้ย้ายถิ่นโดยทางบก ทะเล และอากาศ และพิธีสารเพื่อต่อต้านการผลิตและค้าอาวุธโดยผิดกฎหมาย ประเทศไทยก็ได้มีความพยายามที่จะปรับปรุงแก้ไขกฎหมายของไทยรวมถึงการออกพระราชบัญญัติเพื่อให้สอดคล้องกับอนุสัญญาดังกล่าวไม่ว่าจะเป็น ร่างพระราชบัญญัติป้องกันและปราบปรามการมีส่วนร่วมในองค์กรอาชญากรรมข้ามชาติ พ.ศ. พระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ. 2544, พระราชบัญญัติป้องกันและปราบปรามการค้ามนุษย์ พ.ศ. 2551 และพระราชบัญญัติคนเข้าเมืองพ.ศ. 2522 และพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. 2490 เป็นต้น แต่ทว่ากฎหมายของไทยที่ได้มีการแก้ไขแล้วนั้น ยังมีการระบุถึงการช่วยเหลือและเยียวยาเหยื่ออาชญากรรมขององค์กรอาชญากรรมข้ามชาติที่ไม่สมบูรณ์และครบถ้วน ทำให้เหยื่ออาชญากรรมดังกล่าวที่ได้รับผลกระทบเกิดความเสียหายและเดือดร้อนจากการกระทำความผิดขององค์กรอาชญากรรมข้ามชาติ และด้วยการบังคับใช้กฎหมายต่างๆ ของประเทศไทยที่ยังไม่ครอบคลุมและยังไม่มีการจัดตั้งหน่วยงานที่เกี่ยวข้องเข้ามารับผิดชอบดูแลโดยตรง ด้วยเหตุผลที่ได้กล่าวมาแล้วข้างต้นการเยียวยาเหยื่ออาชญากรรมขององค์กรอาชญากรรมข้ามชาติยังไม่เป็นไปตามอนุสัญญาดังกล่าวระบุไว้
DOI: 10.14457/cu.the.2012.1264
title: กรอบงานสำหรับการตัดสินใจเกี่ยวกับการจัดการวงจรชีวิตระบบงานจากมุมมองของผู้บริหารระดับสูงสายธุรกิจ

description: วัตถุประสงค์ของงานวิจัยนี้เพื่อศึกษาการจัดการวงจรชีวิตระบบงาน จัดทำกรอบงานเพื่อสนับสนุนการตัดสินใจในแต่ละขั้นของวงจรชีวิตระบบงานให้กับผู้บริหารระดับสูงสายธุรกิจและพัฒนาระบบต้นแบบของซอฟต์แวร์สำหรับการจัดการวงจรชีวิตระบบงานจากมุมมองของผู้บริหารระดับสูงสายธุรกิจ ในงานวิจัยนี้ผู้วิจัยได้ศึกษาวงจรชีวิตระบบงานจาก เคสทูลที่ใช้ในการจัดการวงจรชีวิตระบบงาน และมาตรฐานต่างๆ ในการกำกับดูแลระบบสารสนเทศ เพื่อนำมาใช้ในการจัดทำกรอบงานสำหรับการตัดสินใจเกี่ยวกับการจัดการวงจรชีวิตระบบงานจากมุมมองผู้บริหารระดับสูงสายธุรกิจ โดยมีการจัดทำแบบสอบถาม2 ชุด ได้แก่แบบสอบถามชุดที่ 1 แบบสอบถามกรอบงานและตัวชี้วัดสำหรับการตัดสินใจเกี่ยวกับการจัดการวงจรชีวิตระบบงานจากมุมมองผู้บริหารระดับสูงสายธุรกิจเพื่อสอบถามความคิดเกี่ยวกับกรอบงานและตัวชี้วัดที่ใช้ในการสนับสนุนการตัดสินใจของผู้บริหารระดับสูงทางธรกิจ และข้อมูลเพื่อนำมาใช้ในการกำหนดความต้องการที่จะนำมาใช้ในการพัฒนาระบบต้นแบบของซอฟต์แวร์ที่จะใช้โดยผู้บริหารระดับสูงและแบบสอบถามชุดที่ 2 แบบสอบถามเรื่องความคิดเห็นที่มีต่อระบบต้นแบบการจัดการวงจรชีวิตระบบงานจากมุมมองผู้บริหารระดับสูงสายธุรกิจเพื่อใช้สำรวจความคิดเห็นเกี่ยวกับระบบต้นแบบที่ได้พัฒนาขึ้น ผลจากงานวิจัยนี้จะทำให้ได้กรอบงานสำหรับการตัดสินใจเกี่ยวกับการจัดการวงจรชีวิตระบบงานจากมุมมองผู้บริหารระดับสูงสายธุรกิจรวมทั้งได้ระบบต้นแบบของซอฟต์แวร์สำหรับการจัดการวงจรชีวิตระบบงานจากมุมมองผู้บริหารระดับสูงสายธุรกิจ
DOI: 10.14457/cu.the.2012.1266
title: ความสัมพันธ์ระหว่างความรู้ แรงจูงใจ และทักษะในการคุมกำเนิด กับพฤติกรรมการคุมกำเนิด ของนักเรียนอาชีวศึกษาหญิงวัยรุ่น ในเขตภาคใต้ตอนบน

description: การวิจัยแบบความสัมพันธ์เชิงทำนายนี้ มีวัตถุประสงค์เพื่อศึกษาความสัมพันธ์ระหว่างปัจจัยด้านความรู้ ได้แก่ ความรู้ในการคุมกำเนิด ด้านแรงจูงใจได้แก่ ทัศนคติต่อการคุมกำเนิด การรับรู้ผลเสียของการตั้งครรภ์ การสนับสนุนของคู่นอนในการคุมกำเนิด และปัจจัยด้านทักษะในการคุมกำเนิด ได้แก่ การรับรู้สมรรถนะของตนเองในการคุมกำเนิด กับพฤติกรรมการคุมกำเนิดของนักเรียนอาชีวศีกษาหญิงวัยรุ่นในเขตภาคใต้ตอนบน และศึกษาปัจจัยทำนายพฤติกรรมการคุมกำเนิดของนักเรียนอาชีวศึกษาหญิงวัยรุ่น กลุ่มตัวอย่าง คือ นักเรียนหญิงอายุไม่เกิน 18 ปี ที่กำลังศึกษาในระดับประกาศนียบัตรวิชาชีพของสถาบันอาชีวศึกษา ใน 3 จังหวัด ที่ระบุว่ามีเพศสัมพันธ์ในช่วง 6 เดือนที่ผ่านมา จำนวน 259 คน คัดเลือกกลุ่มตัวอย่างด้วยการสุ่มแบบหลายขั้นตอน รวบรวมข้อมูลโดยใช้ แบบวัดความรู้ในการคุมกำเนิด แบบสอบถามทัศนคติต่อการคุมกำเนิด การรับรู้ผลเสียของการตั้งครรภ์ การรับรู้สมรรถนะของตนเองในการคุมกำเนิด ข้อมูลส่วนบุคคล แบบสอบถามการสนับสนุนจากคู่นอนในการคุมกำเนิด และแบบสอบถามพฤติกรรมการคุมกำเนิด ผ่านการตรวจสอบความตรงตามเนื้อหาโดยผู้ทรงคุณวุฒิ 5 ท่าน และนำไปหาค่าความเที่ยงได้เท่ากับ .67, .87, .86, .88, และ.88 วิเคราะห์ข้อมูลโดยคำนวณค่าสัมประสิทธิ์สหสัมพันธ์และวิเคราะห์ปัจจัยทำนายด้วยการคำนวณหาค่าสัมประสิทธิ์สหสัมพันธ์พหุคูณแบบขั้นตอน ผลการวิจัยพบว่า 1. ความรู้ในการคุมกำเนิด ทัศนคติต่อการคุมกำเนิด การรับรู้ผลเสียของการตั้งครรภ์ การรับรู้สมรรถนะของตนเองในการคุมกำเนิด และการสนับสนุนจากคู่นอนในการคุมกำเนิด มีความสัมพันธ์ทางบวกกับพฤติกรรมการคุมกำเนิดของนักเรียนอาชีวศึกษาหญิง (r =.38, .45, .39, .43 และ .29, p &lt; .05) 2. การรับรู้สมรรถนะของตนเองในการคุมกำเนิด (β = .25) การรับรู้ผลเสียของการตั้งครรภ์ (β = .24) ทัศนคติต่อการคุมกำเนิด (β = .18) และความรู้ในการคุมกำเนิด (β = .15) สามารถร่วมทำนายพฤติกรรมการคุมกำเนิดของนักเรียนอาชีวศึกษาหญิงได้ร้อยละ 34.4
DOI: 10.14457/cu.the.2012.1267
title: วาทกรรมการเดินทางในกวีนิพนธ์ฉือราชวงศ์ซ่ง

description: การศึกษานี้มีจุดประสงค์เพื่อรวบรวมและวิเคราะห์วาทกรรมการเดินทางในกวีนิพนธ์ฉือราชวงศ์ซ่ง และศึกษาบริบททางสังคม วัฒนธรรมและความเชื่อสมัยราชวงศ์ซ่ง ในวัฒนธรรมจีน การเดินทางเป็นกิจกรรมซึ่งถือเป็นกระบวนการหนึ่งของการดำเนินชีวิตและเป็นรูปแบบการจำลองการดำเนินชีวิตมนุษย์ จุดหมายปลายทางของการเดินทางคือเป้าหมายสูงสุดของชีวิต ในกวีนิพนธ์ฉือราชวงศ์ซ่งพบว่า การเดินทางประกอบไปด้วยวาทกรรมหลัก 3 ชุด ได้แก่ วาทกรรมการเดินทางคือวิถีสู่อุดมการณ์ชีวิต วาทกรรมการเดินทางคือการกลับคืนสู่ธรรมชาติ และการเดินทางคือการหลุดพ้น วาทกรรมการเดินทางคือวิถีสู่อุดมการณ์ชีวิต เป็นวาทกรรมที่สัมพันธ์กับแนวคิดปรัชญาขงจื๊อที่สร้างขึ้นเพื่อรับใช้อุดมการณ์ทางการเมืองและการจัดระเบียบสังคม โดยมีเป้าหมายสูงสุดในการเป็นจริยบุคคลและความสงบสันติในสังคมภายใต้ความสัมพันธ์ระหว่างมนุษย์ ขณะที่วาทกรรมการเดินทางคือการกลับคืนสู่ธรรมชาติสร้างขึ้นเพื่อตอบโต้วาทกรรมชุดแรก เป็นวาทกรรมที่สัมพันธ์กับแนวคิดปรัชญาเต๋า ให้ความสำคัญต่อการกลมกลืนกับธรรมชาติและการใช้ชีวิตเรียบง่าย โดยเฉพาะการให้คุณค่าต่อความเป็นปัจเจกบุคคลและอิสรภาพแห่งการดำเนินชีวิต เป้าหมายสูงสุดคือการเป็นอริยบุคคลและการรวมเป็นหนึ่งเดียวกับธรรมชาติ ส่วนวาทกรรมการเดินทางคือการหลุดพ้นเป็นวาทกรรมทางเลือกที่สัมพันธ์กับพุทธปรัชญา ไม่ได้มุ่งเน้นการเดินทางทางกายภาพ หากแต่ให้ความสำคัญกับการฝึกจิตให้เป็นผู้ตื่นจากอวิชชาเพื่อไปสู่การเป็นพุทธะ โดยมีเป้าหมายสูงสุดคือการดับทุกข์และการเบิกบานแช่มชื่นในทุกที่ กล่าวได้ว่าเมื่อหลุดพ้นจากความทุกข์แล้วก็คือการยุติการเดินทาง อย่างไรก็ตาม จากบริบททางสังคมสมัยราชวงศ์ซ่งที่มีการนำปรัชญาขงจื๊อ เต๋าและพุทธมาหลอมรวมก่อกำเนิดเป็นแนวคิดใหม่คือขงจื๊อใหม่ ทำให้วาทกรรมที่ปรากฏในกวีนิพนธ์ฉือมีทั้งการตอบโต้และผสมผสานของวาทกรรมชุดต่างๆได้อย่างลงตัว เป็นเอกลักษณ์สำคัญของกวีนิพนธ์และวรรณคดีสมัยราชวงศ์ซ่งและยังส่งอิทธิพลต่อวรรณกรรมยุคต่อมาของจีนจนถึงปัจจุบัน
DOI: 10.14457/cu.the.2012.1268
title: ผลของโบรอนและสตรอนเชียมต่อการปรับขนาดเกรนของโลหะเงินผสมเกรด 950

description: งานวิจัยนี้ได้ศึกษาผลของโบรอนและสตรอนเชียมต่อการปรับขนาดเกรนของโลหะเงินผสมเกรด 950 เพื่อศึกษาสมบัติทางกลโดยเติมโบรอนตั้งแต่ 1.8 – 10.7 ppm และหรือร่วมกับสตรอนเชียม 140 – 570 ppb การเปลี่ยนแปลงโบรอนในเงินผสมทองแดง ซิลิคอน สังกะสี และ ดีบุก ในช่วง 1.7 – 10.7 ppm ทำให้ขนาดเกรนลดลงจาก 1.1 mm เป็น 0.62 – 0.77 mm โดยปริมาณโบรอนที่เหมาะสมสำหรับการลดขนาดเกรนเงินอยู่ในช่วง 2.9-4.2 ppm เพื่อป้องกันการเกิดสารประกอบสีขาวที่ผิวชิ้นงาน และทำให้ขนาดเกรนลดลงจาก 1.1 mm เป็น 0.62 – 0.77 mm และเพิ่มความแข็งแรงดึงสูงสุดจาก 172.4 MPa เป็น 199 – 210 MPa ในโลหะเงินผสมทองแดงการเติมโบรอนเพื่อลดขนาดเกรนจำเป็นต้องเติมควบคู่กับซิลิคอน อนุภาคที่คาดว่าส่งผลลดขนาดเกรนคืออนุภาคของโลหะเงินผสมทองแดงซึ่งมีขนาดประมาณ 20 นาโนเมตร ระยะห่างระหว่างอนุภาค 50 – 100 นาโนเมตรเรียงตัวตามรอยต่อเกรนทำให้ขัดขวางการขยายตัวของเกรน การเติมโบรอนร่วมกับสตรอนเชียมในเงินเกรด 950 ลดขนาดเกรน จากเดิม 0.62 – 0.77 mm เป็น 0.43 – 0.45 mm แต่ยังคงมีค่าความแข็งแรงดึงสูงสุดอยู่ในช่วงเดิมคือ 196 – 216 MPa โดยมีปริมาณโบรอน 2.6 – 3.9 ppm สตรอนเชียม 140 –570 ppb
DOI: 10.14457/cu.the.2012.1269
title: แนวทางการขยายความรับผิดของบริษัทภายใต้ศาลอาญาระหว่างประเทศ

description: อาชญากรรมร้ายแรงในทางระหว่างประเทศที่ก่อให้เกิดความเสียหายอย่างรุนแรงต่อประชาคมระหว่างประเทศ ปัจเจกชนผู้กระทำความผิดต้องมีความรับผิดในฐานะผู้ทรงสิทธิ และมีพันธกรณีภายใต้กฎหมายอาญาระหว่างประเทศ มาตรา 25 ของธรรมนูญกรุงโรมว่าด้วยศาลอาญาระหว่างประเทศ บัญญัติให้ปัจเจกชนเท่านั้นที่ต้องมีความรับผิดในทางระหว่างประเทศ แต่อย่างไรก็ตามการเจริญเติบโตของการค้าและการลงทุนระหว่างประเทศทำให้บทบัญญัติดังกล่าวยังไม่เพียงพอต่อการป้องกันการกระทำความผิด ในปัจจุบันทำให้รูปแบบการกระทำความผิดเปลี่ยนแปลงไปและมีความซับซ้อนเพิ่มมากขึ้น โดยเฉพาะการกระทำความผิดของนิติบุคคลในทางกฎหมาย เช่น บริษัทจำกัด หรือบรรษัทข้ามชาติที่ต้องการใช้ประโยชน์ในทรัพยากรธรรมชาติ และเพื่อตอบแทนผลกำไรสูงสุดต่อผู้ถือหุ้น การกระทำความผิดของปัจเจกชนภายใต้การดำเนินการของบริษัท มีรูปแบบในการกระทำความผิดเป็นการร่วมกันกระทำความผิดในการสมคบคิด การให้ความช่วยเหลือสนับสนุน ยุยงปลุกปั่น รวมถึงการทำให้พลเมืองย้ายถิ่นฐานเพื่อบริษัทจะได้ใช้ประโยชน์จากทรัพยากรธรรมชาติในท้องถิ่นได้อย่างเต็มที่ จากผลการศึกษาวิจัยพบว่า แนวทางการขยายความรับผิดของบริษัทภายใต้ศาลอาญาระหว่างประเทศของบริษัทมีความสำคัญ และจำเป็นต่อสถานการณ์ระบบเศรษฐกิจระหว่างประเทศในปัจจุบัน ซึ่งรวมถึงบทบัญญัติกฎหมายอาญาภายในรัฐโดยการบัญญัติให้บริษัทและเจ้าหน้าที่ของบริษัทต้องมีความรับผิดในอาชญากรรมร้ายแรงในทางระหว่างประเทศนั้นเป็นหนทางในการป้องกันบริษัท รวมถึงเจ้าหน้าที่บริษัทอ้างการกระทำตามหน้าที่ หรือการทำตามคำสั่งผู้บังคับบัญชากระทำความผิดในอาชญากรรมร้ายแรงโดยไม่ต้องมีความรับผิดในทางอาญา
DOI: 10.14457/cu.the.2012.1270
title: การลดต้นทุนคุณภาพของอุปกรณ์รับสัญญาณดาวเทียม

description: งานวิจัยนี้มีวัตถุประสงค์เพื่อจัดทำระบบต้นทุนคุณภาพและศึกษาค่าใช้จ่ายที่เกิดขึ้นในโรงงาน โดยทำการศึกษาเฉพาะส่วนของอุปกรณ์รับสัญญาณดาวเทียม และเน้นในส่วนของต้นทุนที่เกิดจากคุณภาพของผลิตภัณฑ์เท่านั้น พร้อมทั้งสร้างตัวแบบประมาณความสัมพันธ์ของต้นทุนคุณภาพ เพื่อใช้ในการพยากรณ์ปัญหาคุณภาพและหาแนวทางในการปรับปรุงระบบคุณภาพของโรงงานกรณีศึกษา ในการวิเคราะห์หาแนวทางการปรับปรุงระบบคุณภาพนั้นจะพิจารณาจากตัวแบบประมาณความสัมพันธ์ของต้นทุนคุณภาพ โดยใช้การวิเคราะห์การถดถอยเชิงเส้นตรงแบบพหุ ซึ่งจะทำการวิเคราะห์เปรียบเทียบตัวแบบประมาณความสัมพันธ์ของก่อนและหลังการปรับปรุง เพื่อชี้ให้เห็นถึงการเปลี่ยนแปลงของความสัมพันธ์ของต้นทุนคุณภาพหลังการปรับปรุงได้อย่างชัดเจน และพบว่าตัวแบบประมาณความสัมพันธ์ก่อนการปรับปรุง คือ IFC = 7.915 – 3.979PC + 2.183AC และ หลังการปรับปรุง คือ IFC = 16.984 –14.572PC – 1.316AC ซึ่งแสดงให้เห็นว่า ผลของการปรับปรุงระบบคุณภาพมีผลการเปลี่ยนแปลงไปในทางที่ถูกต้องและเหมาะสมกับโรงงานมากขึ้น ซึ่งงานวิจัยนี้ได้มีการปรับปรุงระบบคุณภาพ จากการปรับปรุงกิจกรรมที่เกี่ยวข้องกับคุณภาพ โดยเลือกกิจกรรมที่เป็นปัจจัยต่อการเกิดของเสียสูงที่สุดมาใช้เป็นตัวชี้วัดปัญหาคุณภาพ เนื่องจากพบว่าการเกิดของเสียจากกระบวนการผลิตเป็นปัจจัยหลักทำให้ต้นทุนคุณภาพโดยรวมสูง ผลการดำเนินงานวิจัยพบว่า ทางโรงงานสามารถจัดตั้งระบบต้นทุนคุณภาพ เพื่อให้เข้าใจถึงต้นทุนที่เกิดขึ้นในระบบคุณภาพ และสามารถจัดการควบคุมคุณภาพให้เป็นระบบ ซึ่งพบว่า มีปริมาณของเสียของอุปกรณ์รับสัญญาณดาวเทียมลดลงได้ถึง 57.18% จากปริมาณของเสียเดิม จึงมีผลทำให้ต้นทุนคุณภาพโดยรวมของอุปกรณ์รับสัญญาณดาวเทียมมีค่าลดลงโดยเฉลี่ยได้ถึง 21.27% จากเดิม
DOI: 10.14457/cu.the.2012.1271
title: การเยียวยาความเสียหายที่เกิดจากการขนส่งวัสดุนิวเคลียร์และวัสดุกัมมันตรังสีในประเทศไทย

description: การขนส่งวัสดุนิวเคลียร์และวัสดุกัมมันตรังสีอาจก่อให้เกิดอันตรายเนื่องจากการขนส่งเองหรือเกิดขึ้นจากสาเหตุของตัววัตถุเองที่มีความอันตราย ซึ่งเป็นผลให้เกิดความเสียหายอย่างมากมายอันไม่อาจคาดการณ์ได้ วิทยานิพนธ์ฉบับนี้จะศึกษาถึงลักษณะของความรับผิดในความเสียหายที่เกิดขึ้นและแนวทางแก้ไขเยียวยาความเสียหายนั้น จากการศึกษาพบว่าหากมีความเสียหายเกิดขึ้นในระหว่างการขนส่ง ถ้าเป็นความผิดของผู้ขนส่ง ผู้ขนส่งต้องรับผิดในฐานะผู้ทำละเมิด แต่ถ้าหากเกิดจากวัสดุเองผู้ขนส่งก็ยังคงมีความรับผิดในฐานะผู้ครอบครองตามประมวลกฎหมายแพ่งและพาณิชย์มาตรา 437 วรรค 2 อยู่ดี ซึ่งผู้ขนส่งต้องชดเชยความเสียหายนี้ให้กับผู้เสียหายที่ได้รับผลอันไม่อาจคำนวณความเสียหายได้ การเยียวยาที่เหมาะสมจึงต้องจัดให้มีการประกันภัย แต่กรมธรรม์ประกันภัยที่ศึกษามีข้อยกเว้นความคุ้มครองและยังไม่มีการรับประกันภัยในเรื่องนี้โดยเฉพาะ สำหรับประเทศสหรัฐอเมริกาและประเทศญี่ปุ่น พบว่ามีการรับประกันภัยการขนส่งเช่นนี้พร้อมกับมีการจัดตั้งกองทุนเพื่อเยียวยาความรับผิดในความเสียหายที่เกิดขึ้นจากทั้งอุตสาหกรรมทางนิวเคลียร์และรังสี แต่ในประเทศไทยการขนส่งวัสดุนิวเคลียร์และวัสดุกัมมันตรังสีผู้ประกอบการภาคเอกชนที่เกี่ยวข้องทางด้านนี้ยังมีจำนวนไม่มาก จึงไม่สามารถจะจัดตั้งกองทุนโดยรวบรวมเงินทุนจากภาคเอกชนได้ ผู้วิจัยเสนอแนะให้มีการปรับปรุงแก้ไขกรมธรรม์ที่มีอยู่ในปัจจุบัน ได้แก่ กรมธรรม์ความรับผิดตามกฎหมายจากการขนส่งวัตถุอันตรายทางบก ตามประกาศกระทรวงอุตสาหกรรม เรื่องการประกันภัยความเสียหายจากการขนส่งวัตถุอันตราย พ.ศ.2549 และ(ฉบับที่ 2) พ.ศ.2550 ให้คุ้มครองไปถึงความเสียหายทางนิวเคลียร์ เพิ่มหลักความรับผิดโดยเคร่งครัดของผู้ขนส่ง และควรมีกองทุนเยียวยาความเสียหายในเรื่องนี้โดยภาครัฐเป็นผู้รับผิดชอบหลัก โดยนำแนวทางการจัดตั้งกองทุนสิ่งแวดล้อมตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.2535 มาปรับใช้
DOI: 10.17632/nddmgkm3cc.2
title: A new method for analyzing sustainability performance of global supply chains and its application to material resources

description: VERSION 2 Compared to version 1, version 2 runs without matlab. The file “Instructions.pdf” attached below explains how to install and use this application. The file “Explanation_method_examples.pptx” attached below illustrates the principle of the method and how to use the application with several examples. OVERALL DESCRIPTION (same as for version 1): We share here the data compiled to calculate the results presented in the study «A new method for analyzing sustainability performance of global supply chains and its application to material resources». In order to allow for the compilation of all results of interest, we provide an application. This application is based on the multi-regional-input output database EXIOBASE3 (version 3.4) and data to assess the potential environmental impacts of emissions and resource use. While the data for assessing the environmental impacts is provided here, the user must download the Exiobase data from the Exiobase website (due to copyright issues). The provided application allows to assess the cumulated upstream impacts of any sector or region on the globe without double-counting and to track these impacts upstream and downstream the global value chain. The application covers a broad set of environmental and socio-economic indicators and the timespan from 1995 to 2011. The methodology of this application is comprehensively explained in the study: «A new method for analyzing sustainability performance of global supply chains and its application to material resources» (e.g Section 2.1 gives a broad overview of the principle of the method). Link to the study: https://doi.org/10.1016/j.scitotenv.2019.04.434
DOI: 10.14457/cu.the.2012.1272
title: การพัฒนาวัสดุกำบังรังสีแกมมาพลังงานต่ำที่มีความยืดหยุ่นที่ประกอบด้วยยางพาราธรรมชาติ ยางสังเคราะห์เอสบีอาร์และบิสมัท

description: งานวิจัยนี้ได้ทำการขึ้นรูปน้ำยางธรรมชาติพรีวัลคาไนซ์และน้ำยางสังเคราะห์เอสบีอาร์ ในอัตราส่วนต่างๆร่วมกับวัสดุกำบังรังสี ได้แก่บิสมัทแบบผง และสารละลายบิสมัทในสัดส่วนที่ต่างกัน โดยใช้เครื่องกวนสารเคมี ที่ความเร็ว 500 รอบต่อนาที เป็นเวลา 25 นาที และเทลงบนแบบพิมพ์ที่มีความหนา 5 มม. ผลการวิจัยพบว่าส่วนผสมที่ประกอบด้วยน้ำยางธรรมชาติพรีวัลคาไนซ์และน้ำยางสังเคราะห์เอสบีอาร์ ในอัตราส่วนในอัตราส่วน 50:50 สามารถลดทอนรังสีแกมมาได้ดีเมื่อเทียบกับสัดส่วนทั้งหมด เมื่อนำมารวมกับบิสมัทชนิดผง 100 phr มีค่าการลดทอนรังสีแกมมาจากต้นกำเนิดรังสี ซีเซียม -137(662 keV) ที่ 27.7 % และไอโอดีน –131(364 keV) ที่ 48.9 % และน้ำยางธรรมชาติพรีวัลคาไนซ์และน้ำยางสังเคราะห์เอสบีอาร์ อัตราส่วน 50:50 ร่วมกับบิสมัทชนิดสารละลาย 20 phr มีค่าการลดทอนรังสีแกมมาจากต้นกำเนิดรังสี ซีเซียม -137 (662 keV) ที่ 26.6 % และไอโอดีน –131(364 keV) ที่ 39.4 % และจากการถ่ายภาพด้วยรังสีแกมมาพบว่ามีการกระจายตัวของวัสดุกำบังรังสีสม่ำเสมอทั่วทั้งชิ้นงานและสามารถกำบังรังสีแกมมาจากต้นกำเนิดรังสีพลังงานต่ำได้ดี
DOI: 10.14457/cu.the.2012.1273
title: การแปลงความต้องการความมั่นคงเป็นแผนภาพยูสเคสและแผนภาพลำดับโดยใช้ไวยากรณ์ความมั่นคงและเมทาดาตาความมั่นคง

description: การกำหนดความต้องการด้านความมั่นคงเป็นส่วนสำคัญสำหรับการพัฒนาซอฟต์แวร์ในปัจจุบัน ความต้องการมักอยู่ในรูปแบบของภาษาธรรมชาติซึ่งมักจะมีความกำกวม และขัดแย้งกัน ดังนั้นหากมีกลไกในการสกัดความต้องการความมั่นคงให้อยู่ในรูปของภาษากึ่งรูปนัย ซึ่งจะช่วยทำให้ได้ความต้องการด้านความมั่นคงที่มีความชัดเจนมากขึ้นและเหมาะสมกับการออกแบบและพัฒนาซอฟต์แวร์ วิทยานิพนธ์ฉบับนี้มีวัตถุประสงค์ในการนำเสนอกฎในการแปลงความต้องการด้านความมั่นคงให้อยู่ในรูปแบบของภาษากึ่งรูปนัยที่เหมาะสมสำหรับการออกแบบพัฒนาซอฟต์แวร์ โดยเลือกใช้ภาษายูเอ็มแอลได้แก่ แผนภาพยูสเคสและแผนภาพลำดับ ในการแสดงฟังก์ชันการทำงานทางด้านความมั่นคงของซอฟต์แวร์และพฤติกรรมระหว่างของออบเจคที่จะตอบสนองตามฟังก์ชันงาน โดยใช้การวิเคราะห์ภาษาธรรมชาติที่อยู่ในรูปของไวยากรณ์ความมั่นคงควบคู่กับเมทาดาตาความมั่นคงทั้งหมดจำนวน 20 แบบรูป และทำการสกัดข้อมูลตามองค์ประกอบของแต่ละแผนภาพเพื่อสร้างแผนภาพทั้งสอง นอกจากนี้ได้ทำการพัฒนาเครื่องมือสนับสนุนเพื่อประยุกต์ใช้กฎการแปลงในการกำหนดความต้องการความมั่นคง ช่วยทำให้ย่นเวลาในการระบุความต้องการความมั่นคงและการออกแบบแผนภาพยูเอ็มแอลในส่วนของแผนภาพยูสเคสและแผนภาพลำดับ การประเมินความถูกต้องของแผนภาพยูสเคสและแผนภาพลำดับที่เป็นผลลัพธ์จากกฎการแปลงนั้น ได้มีความถูกต้องทั้งในเชิงวากยสัมพันธ์และความหมาย รวมถึงความครบถ้วนของความต้องการที่ผู้ใช้กำหนด พบว่าแผนภาพยูสเคสและแผนภาพลำดับนั้นมีความถูกต้องครบถ้วน เป็นไปตามกระบวนงานที่ระบุในแบบรูปความต้องการความมั่นคง